Grakščioji indigažolė
Grakščioji indigažolė (Indigofera potaninii) – pupinių (Fabaceae) augalų šeimos krūmas. Kilęs iš Kinijos, Korėjos. Krūmas nedidelis, 1,5-2,5 m aukščio. Lapai sudėtiniai, sudaryti iš smulkių elipsiškų, šviesiai žalių lapelių. Žiemą lapus numeta. Žiedai smulkūs, rožiniai, susitelkę į kekes. Vaisius – ankštis. Pakankamai atsparus šalčiui, gali augti įvairioje dirvoje.